**Spre cel ce e și nu se știe**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dezgroapă

comete pline de vise

înnoadă în fundă meridiane virgine

striază dimensiune azur

atingerea lumii de nordul inimii picură haruri

falange translucide în si bemol vibrează clavicula timpului

îşi fac încălzirea pe corzi de abis

combustii despicate de gheţuri

în careu de aşi

mă licitează dilată pleoapa genezei

sâsâit de şarpe frisonează clipa înghite dorinţe

încă o spărtură în călcâiul îngenuncherii

de sticlă

dincolo de ramă scutur în oglindă

luminiş de înţelesuri

smulg întunericului aripe creuzet de taine

catalizează valva spaţiului

ninge altă dimensiune

ca o ghilotină cade uşa celulei

în rug trecutul surpă şi lacrimă şi zâmbet

pământ de vise agaţă cerul în talpă

pelerin cosmic

semnează o altă suflare în increaţie

cu o veşnicie înainte fac o buclă atemporală

şi mă nasc purtând lumea în pântec

răscumpărată de spaime